Реставрация на Бурбоните е наречен периодът след последователните събития Френска революция (1789 – 1799), край на Първата република (1792 – 1804) и насилствен край на Първата френска империя при Наполеон (1804 – 1814/1815) – когато коалицията на европейските сили с оръжие възстановява монархията на наследниците на династията на Бурбоните, които за пореден път стават стопани на Кралска Франция. Реставрацията на Бурбоните просъществува от (около) 6 април 1814 до народните бунтове на Юлската революция от 1830 г. Изключва се периодът на Стоте дни, от март до юни 1815, когато Наполеон се завръща, а Бурбонската монархия става за пореден път толкова непопулярна сред населението, че семейството е отново принудено да бяга от Париж и Франция в Гент, като изпреварва нарастващите граждански безредици и сгромолясването на гражданската власт.